Dilluns, 15 Setembre 2014 12:12
El passat 11 de setembre, Diada Nacional de Catalunya, es va celebrar la 20a edició de la Cursa Intersport Mataró que organitza la botiga d’esports Intersport Ronda 43. En categoria masculina el guanyador de la prova va ser l’atleta del FC Barcelona Ibrahim Ezzaydouny que ja s’havia imposat l’any anterior, mentre que en categoria femenina la guanyadora va ser l’atleta del CA Laietània Carla Moreno que també repetia triomf.
Ezzaydouny va revalidar el títol després de fer un temps de 00:33:00, imposant-se per 24 segons a Yousef Taoussi del CA Leiatània que va ser segon (00:33:24). Va completar el podi Enrique Luque del Rios Running (00:33:32). En categoria femenina Carla Moreno del Laietània es va imposar amb un temps de 00:42:21, traient gairebé un minut d’avantatge sobre la segona clasificada que va ser Sheila Brillas (00:43:13) del Club Esportiu Shisse. Carme Auñon (00:44:03) de la Unió Colomenca d’Atletisme va completar el podi femení.
La cursa va comptar amb la participació de prop de 700 atletes que van veure amb molt bons ulls la nova ubicació de la sortida i arribada de la prova al TecnoCampus Mataró.
Cursa Intersport